rlitschk/wikidir huggingface dataset:
Paul Gerhardt (* 12. März 1607 in Gräfenhainichen (dormals noch Henichen); † 27. Mai 1676 in Lübben, Spreewald) weer en evangeelsch-lutherisch Theoloog un Karkenleeddichter. Gerhardt gellt neben Martin Luther as de bedüüdendst düütschspraakig Karkenleeddichter. He weer de tweete vun 4 Kinner vun en Weertsmannfamilie. He hett eerst en School in Grimma besöcht un hett denn in Wittenbarg studeert. Nahdem he eerst noch as Huuslehrer tätig wesen is, is he um 1643 nah Berlin trucken un hett dor ok 1655 heiraat. 1657 – 1667 weer he Pfarrer in de Nikolaikark vun Berlin. Dorför weer he aber noch siet 1651 in Mittenwalde anstellt. Mit sien Frau Anna Maria (geb. Berthold) harr he fiev Kinner, vun de aber blots en Söhn sien Öllern överleevt hett. 1669 is he nah Lübben gahn und hett dor bit to sien Dood arbeit. Auf, auf, mein Herz, mit Freuden nimm wahr, was heut geschicht, Osterleed (EG 112/F&L 256) Befiehl du deine Wege, basiert auf Psalm 37 „Befiehl dem Herrn deine Wege und hoffe auf ihn, er wird’s wohl machen“; jeder Vers fangt mit en vun disse Wöör an. Vun Johann Sebastian Bach in der Matthäus-Passion bruukt (EG 361/RG 680/NG 146/F&L 428). Die güldne Sonne (EG 449/RG 571/F&L
Franz Etzel (* 12. August 1902 in Wesel; † 9. Mai 1970 in Wittlaer bi Düsseldörp) weer en düütschen Politiker (CDU). Franz Etzel weer van 1957 bi 1961 Bundsminister för Finanzen. To sien Schooltiet hett Etzel eerst ok noch as Bargmann arbeit. 1922 hett he sien Abitur maakt un hett denn Juristeree studeert, wat he 1930 mit dat twete Staatsexamen afslotten hett. Dornah weer he Afkaat in Duisborg. Van 1949 bit 1953 un nochmol van 1957 bit 1965 weer he Lidmaat vun de Düütsche Bundsdag. Konrad Adenauer harr tüschendör mal plaant, Bundspräsident to wurrn. Um dat denn nich Ludwig Erhard Bundskanzler wurrn dee (Adenauer wull dat nich), harr he plaant, Etzel to’n nee Kanzler vörtoslaan. Adenauer harr sück dat denn aber anners överleggt un wull denn nich mehr Präsident wurrn. 1966 kreeg Etzel den Ehrendokter vun de Technisch Universität Berlin. Das Investitionsproblem in den Grundstoffindustrien, Deutsches Industrieinstitut, 1952. Stand und Probleme der wirtschaftlichen Integration, Deutsche Industrieverlagsgesellschaft, 1958. Ziele der Steuerreform, Furche-Verlag, 1959. Gutes Geld durch gute Politik, Seewald, 1959. Mit Europa zur Freiheit und Einheit, Deutsche Industrieverlagsgesellschaft, 1959. Finanzpolitik im Kräftefeld zwischen innerer und äußerer Sicherheit, 1960 Finanzpolitik, Aussenwirtschaft und Integration, 1960 Finanzpolitik in der Hochkonjunktur, 1960. Die christlichen Grundlagen
Anne Boleyn [[bʊl'ĭn, bʊ-lĭn']], 1. Marquise vun Pembroke (* 1501 oder 1507, wohrschienlich in Blickling/Norfolk; † 19. Mai 1536 in London) weer de tweete vun de sess Ehfroon vun den engelschen König Hinrich VIII.. Se is ok de Mudder vun de latere engelsche Königin Elisabeth I. ween. Vunwegen dat ehr vörsmeten wurrn is, se harr mit verscheden Mannslüde Ehbruch bedreven, is se vunwegen Ehbruch un Hoochverraat an'n 19. Mai 1536 en Kopp körter maakt wurrn. Dat Scheden vun Hinrich un siene eerste Frou Katharina vun Aragón un den König siene Hochtiet mit Anne Boleyn staht an den Anfang vun de Reformatschoon in England. De König harr dat upgeven, vun siene eerste Fro noch en Söhn to kriegen. He möss avers vunwegen de Throonfolg unbedingt en Söhn vun en Ehfro hebben. Anners weer dat mööglich, datt dat mit sien Huus, dat Huus Tudor al wedder ut weer. Johrenlang hett he versöcht, bi den Paavst Verlööf to'n Scheden to kriegen. Man de woll nich. Dor hett sik de König verkeken in Anne Boleyn, wat en vun de Hoffdaams weer. Nun versöch he noch eenmol, sik scheden to laten, man dat weer nich möglich. Man he hett al wat mit Anne harrt un
Tudor betekent Huus Tudor, Familie ut Wales up den engelschen Throon vun 1485–1603, Tudorstil, Kunststil in de Johren vun dat Huus Tudor, Tudorroos, Symbool von dat Huus Tudor, Tenpole Tudor, britsche Punkband, Škoda Tudor, Automodell von Škoda, Tudor City, Gebüüdkumplex in New York City, Tudor Arghezi, rumäänschen Dichter. Tudor is de Familiennaam von Alexandru Tudor (* 1971), rumäänschen Footballscheedsrichter, Antony Tudor (1908–1987), engelschen Danzer, Choreograaf un Danzpädagoog, Aurelia Sălăgean-Tudor († 2013), rumäänsche Handballspelerin, Bogdan Tudor (* 1970), rumäänschen Lichtathlet, C. J. Tudor (* 1972), brietsche Schrieversche, Corneliu Vadim Tudor (1949–2015), rumäänschen Politiker, Cristian Tudor (1982–2012), rumäänschen Footballspeler, Daniel Tudor (* 1974), rumäänschen Footballspeler, David Tudor (1926–1996), US-amerikaanschen Musiker, Dimitrie Tudor (1908–1982), rumäänschen Historiker un Archäoloog, Edith Tudor-Hart (1908–1973), öösterrieksch-brietsche Fotografin un Agentin, Edmund Tudor, 1. Earl of Richmond (üm 1430–1456), engelschen Eddelmann, Edmund Tudor, 1. Duke of Somerset (1499–1500), engelschen Eddelmann, Florian Tudor (* 1973), rumäänschen Roderer, Fran Tudor (* 1995), kroaatschen Footballspeler, Frank Tudor (1866–1922), austraalschen Politiker, Frederic Tudor (1783–1864), US-amerikaanschen Ünnernehmer, Guy Tudor (* 1934), US-amerikaanschen Ornitholoog, Naturschützer un Illustrater, Henri Tudor (1859–1928), luxembörgschen Inschenör un Utfinner, Henry Tudor, Duke of Cornwall (1511–1511), Kroonprinz von England, Henry Hugh Tudor (1871–1965), brietschen Generaal, Henry Tudor (1457–1509), König von England,
Dat Huus Tudor [[ˈtuːdə], [ˈtʲuːdə]], up walisisch Tudur oder Tewdwr (engl. Royal House of Tudor), is de Naam vun en Familie ut Wales up den Throon vun den Königen vun England. Se regeern vun 1485 bit 1603. De eerste engelsche König ut dat Huus Tudor weer Hinrich VII.. He meent, de Platz up den engelschen Throon weer sien vunwegen sien Mudder Margaret Beaufort. De stammt direktemang vun den König Eduard III. ut dat Huus Plantagenet af, de 1377 storven weer. Heinrich sien Vadder weer Edmund Tudor, Earl of Richmond. Edmund nu wedder weer de Söhn vun Owen Tudor, de dat Huus Tudor grünnt hett. Hinrich VII. weer Anföhrer vun de Partei vun dat Huus Lancaster. De legen al siet lange Johren in Striet mit dat Huus York. Dor güng dat üm den engelschen Throon bi. In de Slacht vun Bosworth Field kreeg he 1485 den lesten König ut dat Huus York ünner. Dat weer Richard III.. Dat Parlament hett em denn as neen König gellen laten un he hett de Süster vun den doden König heiraat. Dat weer Elizabeth of York. Em sünd noch fiev Königen ut siene Familie up den Throon folgt: Hinrich VIII., Eduard VI., Lady Jane Grey,
De Tudorroos is dor en Teken för, dat de beiden engelschen Hüser Huus Lancaster un Huus York in dat Huus Tudor tohopengahn sünd. Na de Slacht vun Bosworth Field hett de engelsche König Richard III. ut dat Huus York de Slacht, sien Leven un de Kroon verloren an Heinrich Tudor. Dat weer de Anföhrer vun de Partei vun dat Huus Lancaster. Man Heinrich is denn süms König wurrn un hett dor de Rosenkriegen mit to Enne bröcht. As engelschen König hett he dat Huus Tudor up den Throon föhrt, wo dat bit 1603 bleven is. Heinrich Tudor hett den Naam Heinrich VII. annahmen. De witte Roos weer dat Teken vun dat Huus York un de rode Roos stünn för dat Huus Lancaster. De Tudorroos föögt nu beide Rosen tosamen: En rode Roos, in'e Midden witt. De Tudoorroos is ok hüdigendags noch en Teken för England. Se is in dat Wapen vun dat Vereente Königriek to sehn un ok in dat Wapen vun Kanada.
In den Tudorstil oder in de Tudorgotik sünd in den Bokunst in England in de Johren twuschen ca. 1480 un 1600 allerhand Bowarken henstellt wurrn. Dat weern de Johren in den Övergang vun de Gotik na de Renaissance, wo up den engelschen Throon de Königen vun dat Huus Tudor seten. Vun jem hett de Stil denn ok den Naam vun her. De Tudorstil folg up den Perpendicular Style, de in de Tiet vördem bruukt wurrn is. De Tudorstil bruukt bi siene Backsteenboten allerhand Smuckelementen un föögt Formen ut de Gotik un ut de Renaissance tosamen. Bekannt sünd besunners dat Tudorblatt un de Tudorbogen. Verscheden Formen vun den Tudorstil sünd denn an dat Enne vun dat 19. Johrhunnert wedder upkamen in den Stil vun den Historismus. Wichtige Bowarken in den Tudorstil sünd: De Kapell för Heinrich VII. (England) an de Kathedraal vun Westminster Abbey (um 1510 rum) De Kapell för dat King’s College (Cambridge) Slott Hampton Court Palace in'n Oosten vun London, ünner Heinrich VIII. üm 1530 rüm boot, höört hüdigendags as Privatbesitt to de Familie vun de engelschen Königen.
De Sankt-Peter-un-Sankt-Pauls-Felsen (portugeesch.: Penedos de São Pedro e São Paulo) sünd en Archipel vun lütte Eilannen un Felsen in't Atlantik in de Neegte vun den Äquator. Se liggt 870 km wiet af vun de Insel Fernando de Noronha Island un 1010 km wiet af vun de Stadt Natal an de Noordoostküst vun Brasilien. De helen Eilannen sünd en schuult Naturrebeet. De wichtigste Weertschopsaktivität is de Tunfischfang. De Eilannen sünn de Tipp vun ünnerseeschen Bargen so as ok Iesland, Jan Mayen, de Azoren, Ascension un Tristan da Cunha, se höört all to den Middelatlantischen Rüch. De Sankt Peter un Sankt Paul-Felsen liggt in den Atlantik bi de Koordinaten N00º55.1’, W29º20.7’. Tosamen hebbt se bloots üm un bi 13,000 m² un de gröttste Hööcht över de See is ok bloots 18 m. Dat sünd 5 Eilannen (Insel kann een dorto meist gor nich seggen) un en poor Felsen: Belmonteinsel (Ilha Belmonte, Söödwest): 5,380 m² Challengerinsel (Ilha Challenger, „São Paulo“, Söödoost): 3,000 m² Noordoosteiland (Ilha Nordeste, „São Pedro“): 1,440 m² Cabraleiland (Ilhota Cabral, Noordwest): 1,170 m² Söödeiland: 943 m² Narms gifft dat düerhaft Frischwater. Bloots op de gröttste vun de Eilannen, op den Söödwestfels (80x40m) gifft dat Moos un Grass. De annern Felsen
Ringsbarg is en Gemeende in Sleswig-Holsteen. To de Gemeende tellen Ringsbarg, Ranmark un Süderholt. De Dörp heurt to de Kreis Sleswig-Flensborg. Ringsbarg liggt in de Amt Langballig un is mit 521 Inwahners de lüttste Dörp in de Amt.
De Republik Armenien (armen. Հայաստան/Hajastan) is en Land in den Kaukasus. Normalerwies warrt seggt, dat gehöört to Asien, man dat gifft ok Stimmen, de meent, een scholl dat nah Europa hento reken. Armenien liggt in de Bargen mank Georgien, Aserbaidschan, Iran un de Törkie. Bit 1991 höör Armenien nah de Sowjetunion to. Up den 21. September 1991 is dat Land unafhängig wurrn. Bi 3 Millionen Inwohners leevt hüdigendags in Armenien, man dat warrt ok seggt, dat sünd vunwegen verscheden Oorsaken man bloß noch bi twee Millionen, de in dat Land bleben sünd. 90% vun dat Land sünd Bargen vun mehr as 1.000 m över de See. In'n Dörsnitt is de Hööchde vun dat Land bi 1.800 m. Vun'n Norden her streckt sik de Utlöper vun den lüttjen Kaukasus in dat Land ut. De sünd meist öber 3.000 m hooch. De höögste Barg vun dat Land is de Aragat, nich wiet weg vun den Ararat ut de Bibel. De Aragat is bi 4.090 m hooch. An'n leegsten is dat an de Grenz nah de Törkie bi den Arakstroom. Dor liggt dat Land bloß 380 m över den Spegel vun de See. Fröher sünd veel Bargen Vulkaans ween. In Armenien stött de
Dat Huus Lancaster is en Twieg vun dat Huus Plantagenet un en Familie vun Königen vun England in dat Middelöller. John of Gaunt hett düssen Twieg grünnt. He weer en Söhn vun König Edward III. vun England. 1399 keem de eerste Lancaster up den Throon. Dat weer Hinrich IV.. He harr vördem Richard II. afsett. As he König weer, möss he tosehn, dat he mit de Lords vun de mächtigen Hüser vun den Adel goot torecht keem. De versöchen in düsse Johren, över dat Parlament dat Seggen to hebben in England. Hinrich sien Söhn Hinrich V. folg em 1413 up'n Throon. He keem goot vöran in den Hunnertjöhrigen Krieg mit Frankriek un kreeg dat hen, dat sien Söhn Hinrich VI. as Throonfolger up den franzööschen Throon ankeken wurrn is. Man dor is denn doch nix vun wurrn, vunwegen dat de Englänner jem ehre Länner in Frankriek gau wedder verloren hefft. As Hinrich V. 1422 storven is, weer den sien Söhn noch to lüttsch to'n Regeern. Hinrich siene Bröder övernehmen eerst mol dat Regeern, man se hefft sik de Macht vun de Adeligen ut'e Hannen nehmen laten. Dor is dat denn to'n Börgerkrieg kamen, dat weeern de Rosenkriegen twuschen dat Huus
Dat Huus Anjou-Plantagenêt (frz. [[ɑ̃ˈʒu-ˌplɑ̃taʒə'nɛ]], engl. [[ɑːn'ʤuː-plæn'tæʤənɪt]]) füng an mit Gottfried V., Graaf von Anjou, de Plantagenêt nömmt wurrn is. He leev vun 1139 bit 1151. Vun 1144 af an weer he Hartog vun de Normandie. Dat Huus Plantagenet stell vun 1154 bit 1399 de Königen vun England. Gottfried stamm ut dat Huus Château-Landon in Frankriek. He schall sik (bi Ridderturnieren) en Twieg vun'n Braambusch as Teken utsöcht hebben. Düsse Braamtwieg heet up franzöösch genêt un up latiensch genista. Dor hett he sien Binaam vun her. De eerste Plantagenet, de König vun England wurrn is, weer sien Söhn Hinrich II. (1154). Em folgen denn noch seven annere Königen ut dat Huus Anjou-Plantagenet. Heinrich sien Mudder weer Mathilde vun England, de Dochter vun König Hinrich I. Üm den Throon vun ehren Söhn möss se lang gegen ehren Vedder Stephan vun Blois strieden. Heinrich II. grünn dat Angeviensch Riek, wat sien Naam vun Anjou kregen hett. Dor hören England un ok grote Delen vun Frankriek mit to. Man al sien Söhn Johann ohne Land hett de meisten franzööschen Länner al wedder verloren. In dat Johr 1399 is König Richard II. ut dat Huus Plantagenet afsett wurrn. Nu sünd noch seven Königen ut
Dat Huus York is en Huus vun Königen vun England. Düt Huus hett in de tweete Hälft vun dat 15. Johrhunnert mit dat Huus Lancaster üm de engelsche Kroon streden. De Yorks un ok de Lancasters weern Twiegen vun dat öllere Huus Plantagenet. Vunwegen düssen Striet is dat denn to de Rosenkriegen kamen. De Naam vun düsse Kriegen kümmt dor vun her, dat beide Hüser en Roos in ehr Wapen dreegt. De Yorcks wiest en witte Roos un de Lancasters en rode. Dat Huus York is 1385 grünnt wurrn. Dormols is för Edmund of Langley de Titel vun en Hartog vun York (Duke of York) nee schapen wurrn. Edmund weer de föffte Söhn vun König Eduard III.. Richard Plantagenet weer de Grootsöhn vun Edmund un ok Hartog vun York. He meen, he harr en beter Recht up den engelschen Throon, as Hinrich VI., de dormols König weer. Richard meen, sien Grootvadder na siene Mudder ehr Siet hen geev em dat Recht, König vun England to weern. Un dat keem so: Düsse Grootvadder weer Roger Mortimer, 4. Graaf vun March. Den sien Söhn Edmund Mortimer, de Broder vun Richard siene Mudder, weer dormols vun Richard II. as Arv ansehn wurrn. Düsse
Disse Artikel is man blots en Stubben. Du kannst Wikipedia helpen un em verbetern. Aserbaidschan is en Land in den Kaukasus, in den Westen vun Asien un in den Süüdoosten vun Europa. Dat liggt in Transkaukasien. Navers sünd de Törkie in'n Westen, Russland in'n Noorden, Georgien in'n Noordwesten, Armenien in'n Westen, Iran in'n Süüden un de Kaspische See in'n Oosten. De Hööftstadt is Baku. In Aserbaidschan leevt 9.780.780 Inwahners up 86.600 km². De gröttsten Städer vun Aserbaidschan sünd (dorbi de Bereken vun Inwohners 2008): Baku: 2.064.900 Gence: 309.200 Sumqayit: 271.400 Mingəçevir: 95.800 Şirvan:70.500 Kiek ok nah bi de List vun de Städer in Aserbaidschan 95% vun de Inwohners vun Aserbaidschan sünd Aseris. 5% sünd Minnerheeten, wovun Russen, Törken, Georgier, Ukrainer, Joden un anner Volksgruppen. Amtsspraak is Aserbaidschaansch. De aserbaidschaansche Spraak is ene Törkspraak, de vör allen in Aserbaidschan un in de Region Aserbaidschan in Iran, aver ok in en Reeg vun annere Länner spraken warrt. De Spraak ward in de latiensche Schrift schreven. Dat Aerbaidschaansche in’n Iran bruukt noch jümmer de pers’sche (araabsche) Schrift. De öbergrode Mehrheit vun de Lüde in Aserbaidschan is Muslim (bi 95%). De Muslime sünd to etwa 85 % Schiiten un to etwa 15 % Sunniten.
Viktoria Brams (* 17. September 1944 in Essen) is en düütsche Schauspelerin un Synchroonsnackerin. Hör Utbilden hett se an de Otto-Falckenberg-School in München makt, wo se hüd ok noch leevt. Hör eerst Engagement hett se an dat Theater vun de Stadt Heidelbarg kreegen. Gastuptreeden harr se aber ok an anner Böhnen. Siet 30 Johr kann man hör in nicht mehr to tellen Feernsehrullen seehn, so as bi SOKO 5113, Ein Fall für Zwei, Streit um drei, Ein Stück Himmel, Klinik unter Palmen. Siet 1992 is se in de Feernsehreeg Marienhof as Inge Busch to seehn. In Speelfilmen is se blots ganz roor as Dorstellerin to seehn, hier is se vör allen as Synchroonsnackerin tätig. Aver in Harald Reinl sien Grün ist die Heide, 1972, speel se en Karrierefru, de hör vernahlässigt Mann eerst in de Lüünborger Heid weer finnen moot. Brams hett as Synchroonsnackerin hör Stimm u. a. Catherine Deneuve (mehrfack), Jane Fonda (Coming Home), Claude Jade (Le collectionneur des cerveaux, dt.: Schach dem Roboter), Julie Andrews (10, dt.: Zehn – Die Traumfrau), Meryl Streep (Defending Your Life, dt.: Rendezvous im Jenseits), Ali MacGraw (Convoy), Maud Adams (Octopussy), Tyne Daly (Judging Amy, dt.: Für alle Fälle Amy), Marthe Keller (Seul
Bi de Wiener Partie hannelt sück dat üm en Schachanspeel. De Wiener Partie tellt to de Apen Spelen un fangt mit de Tüüg 1.e2-e4 e7-e5 2.Sb1-c3 an. De ECO-Codes sünd C25 bis C29. Man kann dör Toogumstellen to’n Königsgambit, to’n Löperspeel un to’n Veerspringerspiel överleiten. De Naam vun dat Anspeel geiht up den österriekschen Schachmeester Rudolf Spielmann torüch, de geern Partien mit Witt mit 1.e2-e4 folgt vun 2.Sb1-c3 anspeelen de. De oorsprünglich Idee, toeerst de Zentralfelder d5 un e4 to överdecken un denn so’n Oort verzögert Königsgambit mit f2-f4 to spelen, stammt vun de Wiener Schachmeester Carl Hamppe (1814-1873). Dat Anspeel wurrd hüdtodag meest positschonell behannelt (also ahn dat Vörstöten mit f2-f4). Witt fallt dat stur, sien Anspeelvördeel to behaupten. Ut disse Grund wurrd dit Anspeel vun Grootmeesters blots noch selten speelt. Folgen Hööftvarianten sünd bekannt: 2. ... Sg8-f6 3.Lf1-c4 (nah Sf6xe4 kann 4.Dd1-h5 folgen mit Överleiden in de scharpe Frankenstein-Dracula-Variante) 2. ... Sg8-f6 3.g2-g3 2. ... Sg8-f6 3.f2-f4 d7-d5 4.f4xe5 Sf6xe4 2. ... Sb8-c6 3.Lf1-c4 oder f2-f4 (verscheeden Wiener Gambitvarianten) 2. ... Sb8-c6 3.f2-f4 e5xf4 4.d2-d4, dat Steinitz Gambit 2. ... Sb8-c6 3.f2-f4 e5xf4 4. Sg1-f3 g7-g5 5.d2-d4, dat Pierce-Gambit 2. ... Sb8-c6 3.f2-f4 e5xf4 4. Sg1-f3 g7-g5 5.h2-h4
De Physik defineert dat Vermögen P (vun ingelsch "Power") as Quotient ut de Arbeit W oder de opbröcht Energie E un de dörför bruukt Tiet t: P = E t = W t {\displaystyle P={\frac {\ E}{\ t}}={\frac {\ W}{\ t}}\,} Dorbi sünd P dat Vermögen E de Energie W de Arbeit t de Tiet Dat dörsnittlich Vermögen (faken eenfach "Vermögen", wenn ut den Tosamenhang kloor warrt, wat meent is), is dat dörsnittlich Vermögen in en Tietruum. Dat Momentanvermögen is de aktuelle Weert, den dat Vermögen hett. Dat is also de Weert, den dat Vermögen hett, wenn de Tietruum, de ankeken warrt, so kort warrt, dat he meist 0 warrt. Mathemaatsch opschreven heet dat: P = lim Δ t → 0 Δ W Δ t = lim Δ t → 0 P a v g {\displaystyle P=\lim _{\Delta t\rightarrow 0}{\frac {\Delta W}{\Delta t}}=\lim _{\Delta t\rightarrow 0}P_{\mathrm {avg} }\,} Wenn de opbröcht Energie oder de Arbeit konstant is, warrt dat eenfach to: P = W t = E t {\displaystyle P={\frac {W}{t}}={\frac {E}{t}}} , dorbi sünd W oder E die Arbeit oder Energie, de in de Tiet t opbröcht warrt. Dat Momentanvermögen kann een ok differentiell opschrieven: P ( t )
Paul Charles Morphy (* 22. Juni 1837 in New Orleans, Louisiana; † 10. Juli 1884 ok dor) weer en US-ameikaansch Schachspeler un de starkste Speler up de Welt in de Johren 1858 un 1859. Morphy gell as Genie, nahdem he al mit 12 Johr nich blots al good spelen kunn, sonnern ok al Blindschach spelen kunn. Lehrt hett he dat Speel vun sien Vader Alonzo un sien Unkel Ernest Morphy. 1855 fung he an Juristeree to studeren, wat he ok bold mit en Diplom afsloten hett, alleen, wiels he noch nich vulljohrig weer, drüff he noch nich as Afkaat praktizeren. Also fung he statt dessen an, sück intensiver um dat Schachspeel to kümmern. De amerikaansch Meester kunn he bold all slaan. 1857 wunn he de eersten Pries bi dat Schachturnier vun New York un en Johr later gung he nah Europa, wo he all Gegners slaan hett, de in London un Paris tegen hüm antreden sünd. Dorto hörr ok Adolf Anderssen. Blots Howard Staunton ut England wull nich tegen hüm spelen. Up sien Reis hett hüm Frederick Milnes Edge, en Journalist vun de New York Herald, as Privatsekretär begleit. He hett later hen en Book schreben, wat denn en wichtig
Disse Artikel is man blots en Stubben. Du kannst Wikipedia helpen un em verbetern. Dat Königriek Bahrain is en Inselstaat mit 33 Eilannen in en Bucht vun den Golf vun Persien, ööstlich vun Saudi-Arabien un westlich vun Katar (um un bi 35 km Luftlien). Mit siene um un bi 711 km² is dat Land nich mol so groot, as Hamborg. In Bahrain leevt um un bi 1.050.000 Inwahners, dormank sund avers bi 517.000 Utlänners. De Naam Bahrain bedutt in de Araabsche Spraak twee Seen. De Insel hett worraftig twee Seen: De See buten um dat Eiland umto, un en See vun Grundwater. De Inwahners sund Muslime un höört, anners as in de araabschen Länner dor umto, tomeist to den Twieg vun de Schiiten to, vunwegen dat de Insel fröher mol to dat Perserriek tohöört hett. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman |
Pym is de Familiennaam von Anthony Pym (* 1956), austraalschen Spraakwetenschopper, Barbara Pym (1913–1980), engelsche Schrieversche, Christopher Pym (1929–2001), engelschen Schriever, Francis Pym (1922–2008), brietschen Politiker, John Pym (1584–1643), engelschen Politiker un Puritaner, Samuel Pym (1778–1855), brietschen Admiraal. Pym betekent The Narrative of Arthur Gordon Pym of Nantucket, Romaan vun Edgar Allen Poe ut dat Johr 1838. Kiek ok bi: Pim, Pimm. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Padingbüddel is en Dörp in dat Land Wusten un billt en Oortschop binnen de Gemeen Wuster Noordseeküst in’n Landkreis Cuxhoben. De Gemeende liggt nich wiet af vun de Noordsee. De Kark un dat egentliche Dörp sünd bi dree Kilometer vun de Noordsee af. Annere Delen vun düt Dörp in de Masch liggt dor dichter an. Blangen den Oort Padingbüddel höört dor ok noch de Dörper Rotthusen, Böverstreek un Nedderstreek un Olendiek to. De eersten Wurten hefft de Sassen in dat 1. bit 5. Johrhunnert boot. Bi dat grote Völkerwannern hefft denn de Sassen dat Land Wusten verlaten un Fresen sund in dat Land trocken. De Naam vun den Oort Padingbüddel steiht to'n eersten Mol an'n 5. März 1365 in en Urkunn. In Padingbüddel steiht en ole Kark. Dat is de St. Matthäus-Kark ut dat 13. Johrhunnert. De Predigtstohl is ut dat Johr 1652 un de Altaar kümmt vun 1480. In dat 15. Johrhunnert is de Toorn in'n Westen anboot wurrn. Hüdigendags is de Gemeende evangeelsch-luthersch un höört to de Hannöbersche Kark hento. De Kark liggt up en Warft un en olen Karkhoff is ümto anleggt. Siet 1. Januar 2015 hett de Oortschop en Oortsvörsteiher. Dat Wapen vun Padingbüddel is spleten.
Dat Land Kenia harr vun sien Unafhängikeet (1964) bit hüd folgend Staatspräsidenten: Jomo Kenyatta (1964 - 1978) Daniel Toroitich arap Moi (1978 - 2002) Mwai Emilio Stanley Kibaki (2002 - 2013) Uhuru Kenyatta (2013 - hüüd)